Prienų rajono savivaldybės tarybai

Prienų rajono savivaldybės merui

Prienų rajono savivaldybės administracijos direktoriui

IŠVADA DĖL ILGALAIKĖS PASKOLOS

2024 m. birželio 14 d. Nr. 01-27

Vietos savivaldos įstatymas1 Lietuvos Respublikos vietos savivaldos įstatymo 27 str. 1 d. 3 p. nustato, kad savivaldybės kontrolės ir audito tarnyba rengia ir savivaldybės tarybai teikia jos sprendimams priimti reikalingas išvadas dėl savivaldybės naudojimosi bankų kreditais, paskolų ėmimo ir teikimo, garantijų suteikimo ir laidavimo kreditoriams už savivaldybės kontroliuojamų įmonių imamas paskolas.

Prienų rajono savivaldybės administracija2 2024-06-10 raštas Nr. (7.22Mr)GX-441 ir 2024-06-12 raštas Nr. (7.17Mr)SX-310 „Dėl skolinimosi 2024 metais“. raštu kreipėsi į Prienų rajono savivaldybės kontrolės ir audito tarnybą (toliau – Kontrolės ir audito tarnyba) prašydama parengti išvadą dėl Prienų rajono savivaldybės galimybės imti ilgalaikę 1249980 Eur paskolą investicijų projektams „Prienų lopšelio-darželio „Gintarėlis“ modernizavimas“ ir „Prienų lopšelio-darželio „Gintarėlis“, Statybininkų g. 17, Prienai, modernizavimo II etapas“ finansuoti.

Biudžeto sandaros įstatyme3 Lietuvos Respublikos biudžeto sandaros įstatymo 17 str. nurodyta, kad savivaldybės, laikydamosi Fiskalinės sutarties įgyvendinimo konstituciniame įstatyme ir tam tikrų metų biudžeto patvirtinimo įstatyme nustatytų skolinimosi limitų (jeigu tokie limitai nustatomi), Vyriausybės nustatyta tvarka4 Lietuvos Respublikos Vyriausybės 2004-03-26 nutarimas Nr. 345 „Dėl Savivaldybių skolinimosi taisyklių patvirtinimo“ (su vėlesniais pakeitimais). gali imti iš vidaus arba užsienio kreditorių ilgalaikes (kurių trukmė ilgesnė kaip vieni metai ir grąžinimo terminas yra ne tais pačiais biudžetiniais metais) paskolas investicijų projektams finansuoti ir ankstesniems skoliniams įsipareigojimams vykdyti.

Fiskalinės sutarties įgyvendinimo konstituciniame įstatyme5 Lietuvos Respublikos fiskalinės sutarties įgyvendinimo konstitucinio įstatymo 4 str. 6 d. nurodyta, kad Savivaldybės skola pagal įsipareigojamuosius skolos dokumentus, įskaitant paskolos, finansinės nuomos (lizingo) sutartis, bet neapsiribojant jomis, negali viršyti 60 procentų (Vilniaus miesto savivaldybės – 75 procentų) valstybės biudžeto ir savivaldybių biudžetų finansinių rodiklių patvirtinimo įstatyme nurodytų tiems metams prognozuojamų savivaldybės biudžeto pajamų iš gyventojų pajamų mokesčio ir paskutinių pasibaigusių metų savivaldybės biudžeto gautų pajamų, išskyrus iš gyventojų pajamų mokesčio gautas pajamas, valstybės biudžeto dotacijas ir Europos Sąjungos ir kitą tarptautinę finansinę paramą, sumos.

Vadovaudamasi Fiskalinės sutarties įgyvendinimo konstituciniu įstatymu ir 2024 metų valstybės biudžeto ir savivaldybių biudžetų finansinių rodiklių patvirtinimo įstatymu, pagal Prienų rajono savivaldybės administracijos pateiktą informaciją, Kontrolės ir audito tarnyba atliko vertinimą dėl galimybės Prienų rajono savivaldybei (toliau – Savivaldybė) imti ilgalaikę 1249980 Eur paskolą investicijų projektams „Prienų lopšelio-darželio „Gintarėlis“ modernizavimas“ ir „Prienų lopšelio-darželio „Gintarėlis“, Statybininkų g. 17, Prienai, modernizavimo II etapas“ (toliau – Projektai) finansuoti.

Vadovybės atsakomybė

Savivaldybės administracijos direktorius yra atsakingas už pateiktų dokumentų tikrumą ir teisingumą. Savivaldybės administracijos Finansų ir strateginio planavimo skyrius tvarko skolinių įsipareigojimų apskaitą, kontroliuoja skolos ir garantijų limitų vykdymą ir yra už šias funkcijas atsakingas.

Auditoriaus atsakomybė

Mūsų tikslas gauti pakankamą užtikrinimą dėl Savivaldybės skolinių įsipareigojimų teisėtumo ir pateikti auditoriaus išvadą dėl skolinimosi limitų laikymosi Savivaldybės tarybai svarstant klausimą dėl ilgalaikės paskolos ėmimo.

Išvados apribojimas

Lietuvos Respublikos teisės aktai nereglamentuoja savivaldybės kontrolieriaus teikiamos
išvados dėl savivaldybės galimybės imti paskolą ar suteikti garantiją už savivaldybės kontroliuojamų įmonių imamas paskolas formos, turinio ir apimties, nėra parengtų metodikų. Todėl rengiant šią išvadą apsiribota atlikti vertinimą teisėtumo požiūriu, t. y. vertinta Savivaldybės skolinimosi atitiktis imperatyvioms teisės normoms (privalomiems reikalavimams).

Fiskalinės sutarties įgyvendinimo konstituciniame įstatyme6 Lietuvos Respublikos fiskalinės sutarties įgyvendinimo konstitucinio įstatymo 4 str. 4 d. nurodyta, kad kiekvienas valdžios sektoriui priskiriamas biudžetas, kurio planuojami asignavimai neviršija 0,3 procento praėjusių metų BVP to meto kainomis, turi būti planuojamas, tvirtinamas, keičiamas ir vykdomas taip, kad to biudžeto asignavimai neviršytų jo pajamų (asignavimus ir pajamas vertinant kaupiamuoju principu), išskyrus metus, kuriais pagal Vyriausybės arba jos įgaliotos institucijos viešai paskelbtą ekonominės raidos scenarijų, dėl kurio tvirtinimo kontrolės institucija paskelbė savo išvadą, numatomas neigiamas produkcijos atotrūkis nuo potencialo. Pastaruoju atveju asignavimai negali viršyti pajamų daugiau kaip 1,5 procento.

Įstatyme7 Ten pat, 4 str. 5 d. nustatyta tokia savivaldybės biudžeto sudarymo lankstumo taisyklė: savivaldybė, vertindama savo biudžeto atitiktį šio straipsnio 4 dalyje nustatytai biudžeto sudarymo taisyklei, gali

1) iš asignavimų atimti asignavimus, skirtus Europos Sąjungos ir kitai tarptautinei finansinei paramai bendrai finansuoti, įskaitant tinkamų finansuoti išlaidų daliai tenkantį pridėtinės vertės mokestį, išskyrus iš valstybės biudžeto gautus asignavimus, skirtus Europos Sąjungos ir kitai tarptautinei finansinei paramai bendrai finansuoti;

2) prie einamųjų metų pajamų pridėti tokią dalį praėjusių metų gruodžio 31 dieną buvusių sukauptų savivaldybės biudžeto nepanaudotų pajamų (t. y. gautų, tačiau nepanaudotų pajamų, išskyrus nepanaudotas Europos Sąjungos ir kitos tarptautinės finansinės paramos lėšas), kuri einamaisiais metais panaudojama asignavimams.

Prienų rajono savivaldybės 2024 m. biudžeto asignavimai8 Forma SB-3-išlaidos sudarė 49465,7 tūkst. Eur, pajamos9 Forma SB-1-pajamos – 47356,9 tūkst. Eur, prie kurių pridedamos praėjusių metų gruodžio 31 dieną buvusios sukauptos savivaldybės biudžeto nepanaudotos pajamos (t. y. gautos, tačiau nepanaudotos pajamos, išskyrus nepanaudotas Europos Sąjungos ir kitos tarptautinės finansinės paramos lėšos), kurios einamaisiais metais panaudojamos asignavimams – 2544,1 tūkst. Eur. Asignavimai negali viršyti pajamų daugiau kaip 1,5 procento dėl 2024 metams prognozuojamo neigiamo produkcijos atotrūkio nuo potencialo10 https://finmin.lrv.lt/lt/aktualus-valstybes-finansu-duomenys/ekonomines-raidos-scenarijus/pranesimai-apie-potencialaus-bvp-rodiklius/ , t. y. 748,5 tūkst. Eur. Pagal savivaldybės biudžeto sudarymo lankstumo taisyklę planuojami 2024 m. Savivaldybės asignavimai neviršija 2024 m. planuojamų pajamų.

2024 metų valstybės biudžeto ir savivaldybių biudžetų finansinių rodiklių patvirtinimo įstatyme patvirtintos Savivaldybės 2024 metų prognozuojamos biudžeto pajamos iš gyventojų pajamų mokesčio – 25573 tūkst. Eur11 Lietuvos Respublikos 2024 metų valstybės biudžeto ir savivaldybių biudžetų finansinių rodiklių įstatymo 5 priedas . Savivaldybės 2023 metais biudžeto gautos pajamos, išskyrus iš gyventojų pajamų mokesčio gautas pajamas, valstybės biudžeto dotacijas ir Europos Sąjungos ir kitą tarptautinę finansinę paramą, sudarė 6356,0 tūkst. Eur. Atsižvelgus į tai, Savivaldybės 2024 metų skola pagal įsipareigojamuosius skolos dokumentus, įskaitant paskolos, finansinės nuomos (lizingo) sutartis, bet neapsiribojant jomis, negali būti didesnė nei 19157,4 tūkst. Eur ((25573+6356)*60 proc.=19157,4). Savivaldybės prisiimtų skolinių įsipareigojimų likutis 2023-12-31 sudarė 2144,6 tūkst. Eur12 Savivaldybės skolinių įsipareigojimų 2023-12-31 ataskaita. , t. y. 6,7 proc. 2024 m. prognozuojamų biudžeto pajamų iš gyventojų pajamų mokesčio ir 2023 metų biudžeto gautų pajamų, išskyrus iš gyventojų pajamų mokesčio gautas pajamas, valstybės biudžeto dotacijas ir Europos Sąjungos ir kitą tarptautinę finansinę paramą, sumos.

Savivaldybei paėmus 1249,980 tūkst. Eur ilgalaikę paskolą, Savivaldybės skoliniai įsipareigojimai sudarytų 3364,58 tūkst. Eur, t. y. 10,5 proc. 2024 m. prognozuojamų biudžeto pajamų iš gyventojų pajamų mokesčio ir 2023 metų biudžeto gautų pajamų, išskyrus iš gyventojų pajamų mokesčio gautas pajamas, valstybės biudžeto dotacijas ir Europos Sąjungos ir kitą tarptautinę finansinę paramą, sumos. Manome, kad surinkti įrodymai suteikia pakankamą pagrindą nuomonei pareikšti.

Išvada

Mūsų nuomone, Savivaldybė laikosi Fiskalinės sutarties įgyvendinimo konstituciniame įstatyme numatytų ir Lietuvos Respublikos tam tikrų metų valstybės biudžeto ir savivaldybių biudžetų finansinių rodiklių patvirtinimo įstatyme nustatytų skolos limitų, todėl Savivaldybės taryba gali priimti sprendimą dėl 1249,980 tūkst. Eur ilgalaikės paskolos ėmimo investicijų projektams „Prienų lopšelio-darželio „Gintarėlis“ modernizavimas“ ir „Prienų lopšelio-darželio „Gintarėlis“, Statybininkų g. 17, Prienai, modernizavimo II etapas“ finansuoti.

Savivaldybės kontrolierė	Violeta Gaidienė